gentaiscool/nusaparagraph_topic huggingface dataset:
Olahraga salian ti bisa ngajaga awak ameh tetep sehat olahraga oge bisa jadi ubar tina sababaraha panyakit, olahraga rutin unggal poe tiasa ngabantosan nyegah panyakit jantung sareng stroke, sabab olahraga nguatkeun otot jantung, nurunkeun tekanan darah, ningkatkeun tingkat koléstérol lipoprotein dénsitas tinggi (HDL) anu saé sareng nurunkeun koléstérol goréng lipoprotein dénsitas rendah (LDL), sareng nurunkeun tingkat koléstérol, kamampuan jantung pikeun ngiderkeun getih. olahraga oge tiasa ngabantosan ngirangan lemak awak, janten tiasa nyegah sareng ngontrol diabetes tipe 2.  Ari ges ayana panurunan lemak anu kajadian berati bisa oge milu ayana panurunan tekanan darah dina penderita hipertensi atawa penderita darah tinggi jeung anu hartina bisa ngurangan pemicu stroke.

Topic: sports
Lamun pendaki leungit di leuweung/gunung, hal kahiji anu kudu dipigawé nyaéta ngaktipkeun "bahaya sense" na. Rasa bahaya nyaéta kaayaan dimana pikiran, awak sareng haténa sadar yén anjeunna kaleungitan jalan sareng lebet kana kaayaan salamet. Ieu penting! Dimana, langkung gancang pendaki sadar yén anjeunna asup kana kaayaan salamet, langkung gancang anjeunna bakal kaluar tina kaayaan salamet kalayan aman.

Saterasna, nalika alarm rasa bahaya aktip, pendaki kedah langsung ngalakukeun teknik STOP (Stop, Think, Observe, Plan).

Eureun ngumbara sakedapan.
Tenangkeun diri, tenangkeun pikiran anjeun, coba pikir anu jelas sareng logis.
Titénan sabudeureun (kaayaan alam, cuaca, lingkungan, logistik jeung kaayaan tim).
Jieun rencana nurutkeun kaayaan ayeuna. sanggeus ngalaksanakeun analisis STOP pendaki bisa mutuskeun leumpang atawa netep di hiji lokasi. Salaku tambahan, anjeun tiasa naek tangkal jangkung pikeun ningali jalan satapak.
Anjeun tiasa make kompas pikeun nganapigasi darat dina usaha pikeun manggihan lokasi basecamp nu.
Anjeun tiasa nengetan arah panonpoe pikeun nangtukeun arah angin. 

Topic: slice of life
Tari tradisional Indonesia jadi salah sahiji kabudayaan nu menarik. Supaya saorang penari bisa mawakeun tarianna kalayan alus pisan, mantak kudu paham kana lima gerakan dasar tari. Nu kahiji nyaeta ngerayung nu dilaukeun na curuk dilebetkeun kana telapak tangan, ramo nu sejenna angger ajeg tapi rapet. Nu kadua nyaeta ngithing, jari tengah jeung curuk dihijikeun ngabentuk lingkaran, nu sejenna ngabentuk satengah lingkaran. Nu katilu nyaeta nyerumpit, posisi telapak tangan nyanghareup, tuluy jempol kena curuk, jari tengah jeung jari manis ditekuk ka handap ngabentuk setengah lingkaran, sedangkeun cinggir ditekuk ka luhur nepi ka ngabentuk hulu manuk. Nu kaopat nyaeta ngepel, tangan dikepeulkeun tapi jempol jeung cinggir rada di bukakeun. Nu kalima nyaeta ngukhel, posisi tangan diputer sabalikna jarum jam, tapi diakhiri ku gerakan ngithing.

Topic: culture & heritage
Dina perkembangan sacara ekonomi jeung perdagangan internet oge asup ka dinya ngamajukeun jualan beuli jadi leuwih gamoang jeung gancang. Kubakat ternologi internet anu maju pesat ieu jadi loba muncul pengusaha pengusaha anu buka toko di online nepi ka ayana aplikai atawa web khusus balanja anu di sebut market place saperti shopee, tokopedia, lazada, bukalapak jeung sajabana. Kusabab eta jadi ngarubah kabiasaan masarakat, masarakat jadi mulai balanja online, nu dagang online oge di untungkeun ku bisa boga toko teu kudu boga lahan jeung modal gede nepi ka aya sababaraha pagawean deui anu bisa di lakukeun i dinya saperti jadi dropshiper jeung oge ngaramekeun deui profesi atawa pagawean kurir.

Topic: technology
Teu siap pikeun bencana alam bisa nyieun hiji jalma ngarasa pisan sieun, hariwang, jeung teu daya. Tanpa persiapan anu leres, urang tiasa henteu terang kumaha tindakan nalika aya bencana alam, sareng eta tiasa nambihan panik sareng setres. Henteu disiapkeun pikeun bencana alam oge tiasa ningkatkeun resiko tatu fisik sareng trauma mental. Tanpa alat anu ditangtoskeun atanapi rencana evakuasi, jalma tiasa kajebak di atanapi caket daerah bahaya nalika aya bencana. Ieu tiasa ningkatkeun resiko tatu fisik bahkan maot. Sajaba ti eta, teu siap bisa nyieun hiji jalma ngarasa daya teu upaya dina nulungan batur nu peryogi pitulung nalika musibah lumangsung. Jalma-jalma bakal ngarasa macet sareng henteu terang naon anu kudu dilakukeun pikeun ngabantosan batur atanapi dirina.

Topic: slice of life
Abdi sareng rerencangan mineng ulin ka Mekdi lantaran tempatna cocok kanggo ngerjakeun tugas atawa ngobrol santai sareng rerencangan, di Mekdi aya wifim musola sareng kamar cai anu beresih, seeur oge colokan kanggo ngecas hape atawa laptop, Mekdi oge biasana buka dua puluh opat jam janten abi teu hariwang upami bade ngerjakeun tugas nepi ka wengi. Ayeuna-ayeuna Mekdi mineng masihan diskon upami urang ngadonlod aplikasina, teras di Mekdi oge ayeuna to seeur mesin kanggo mesen anu dahareun atawa minuman jadi leuwih gampang. Abdi upami datang ka Mendi biasana meser hayam sareng sangu jeung cai enteh. Tapi upami nuju teu gaduh artos biasana abdi mesen as krim hungkul.

Topic: food & beverages
Sakabeh budak leutik teh pasti resep kanu ngaranna nyoo cai, komo mun nepi ka guyang mah. Guyang teh nyaeta hiji kaulinan mangrupa ngojay dina situ atawa di solokan nu aya di lembur. Biasana barudak balik sakola teh sok tuluy guyang. Samemeh nepi ka imah, bajuna geus dilaan kabeh. Geus kitu tuluy gejebur we guyang kana cai. Geus guyang, sok bari luncat oge tina sisieun situ atawa solokan. Mun geus seubeuh guyang, karek dipake deui baju seragamna. Tuluy baralik leumpang ka imah. Biasana nu sok guyang mah budak lalaki nu emang euweuh kasieun, jeung deuih tara dicarekan mun guyang ku kolotna.

Topic: sports
Harita kuring sakulawarga mangkat ka bumi nini di Garut kusabab uwa kuring bade ngawinkeun putrina, nyaeta Teh Dira sepupu kuring. Matak resep ai aya nu ngawinkeun di lembur mah. Ti peuting teh tos rame ngarumpul di bumi uwa, kabeh araya aki, nini, uwa uwa jeung bibi-bibi ngarumpul di teungah bumi. Lamun teteh-teteh biasana sok ngarobrol di kamar panganten, kadang oge baru nyo’o bedak jeung alat dangdan nu sejen.  Kuring jeung barudak nu sejen mah biasanya sok ulin di buruan, ulin ucing sumput atawa ucing kena, lamun geus cape sok moroan dahareun nu aya di dapur, meuni seueur harita mah dahareunna teh. Lamun rada peuting rek ka tengah peuting, biasana bapa-bapa mah sok ngobrol bari ngopi di hareupeun bumi bari ngingalikeun tukang dekor panggung jang nikahan.  

Topic: slice of life
Rini nuju ngumpulkeun acis gajihan nana kangge meser hape anyar. Hape Rini nu ayeuna teh tos rusak batrena, jadi teu tahan lama, paling ngan bisa dipake sajam mun batrena pinuh teh. Sedengkeun Rini butuh hape jang ngerjakeun pagawean nana mun dibawa ka imah. Mantak, ayeuna nuju ngumpulkeun acis jang meser nu anyar. Rini hoyong meuli hape Redmi 9T anu RAM na 6 gb supaya bisa nunjang pagawean nana, hargana dua jutaan. Geus dalapan bulan kukumpul acis, akhirna bisa oge kabeuli hape nu dipikahayang ku Rini. Rini ngarasa atoh pisan sabab bisa saperti biasa deui make hape anyar mah ngerjakeun pagawean nana.

Topic: technology
Marekting atawa pamasaran mangrupakeun salah sahiji faktor anu paling penting dina bisnis, malah pamasaran teh jante lima puluh persen faktor suksesna bisnis urang. Matak teu heran seeur bisnis-bisnis anu geus gede, pamasaran na oge teu kira-kira badagna. Pamasaran ieu tiasa dilakukeun sorangan ku cara nawiskeun dagangan urang ka jalmi, atawa tiasa oge ngangge layanan iklan dina tipi, papan iklan, radio, di sosial media, koran, jeung sajabana. Satiap tempat iklan pasti benten pangaosna, hasilna oge benten. Komo jaman ayeuna mah tos usum anu ngarana endorse nyaeta masihan barang ka jalmi anu gaduh seeur followers anu bakal nganggo barang jeung jasa urang. 

Topic: business
Seeur cara kanggo nyeepkeun waktos anu luang, di antarana maca buku. Abdi oge sabenerna mah asalna sanes jalmi anu resep maca buku, tapi lantaran hoyong pinter abdi maksakeun diri sorangan kedah resep maca, awalna mah maca nu gampang heula kawas novel atawa carita anu seeur gambaran, beuki lila digentos ku buku anu langkung beurat. Awalna maca buku anu ipis, beuki lila diganti ku buku anu langkung kandel. Intina mah kudu lalaunan tapi konsisten jeung tong ereun. Maca buku teh penting pisan lantaran urang janten seeur apal ngeunaan loba hal. Lamun sering maca oge urang pasti moal gampang dibobodo ku batur. 

Topic: leisures
Balanja online atawa online shop nyaéta kagiatan meuli produk atawa jasa ngaliwatan internét. Sadaya ieu kalebet mesen produk dina situs wéb atanapi e-commerce. Barang atanapi jasa anu dipesen teras bakal dibayar online nganggo kartu kiridit atanapi debit. Ngutip Marketbusinessnews.com, popularitas balanja online diprediksi bakal ningkat gancang unggal taun. Kanyataanna, sababaraha ahli ritel kaluar aya yakin yén balanja online baris geura-giru nyusul balanja tradisional dina istilah moneter. Di Indonésia kagiatan balanja online sorangan akrab pisan. Dumasar laporan survéy Status Literasi Digital di Indonésia anu dilakukeun ku Katadata Insight Center (KIC) babarengan jeung Kominfo, ampir kabéh réspondén dina survey geus balanja dina platform marketplace. Ngan sakitar genep persén responden nyarios yén aranjeunna henteu kantos nganggo pasar pikeun balanja.

Topic: business
Benten sareng kamera DSLR. Sasuai jeung namina, kamera mirrorless mangrupakeun kamera anu teu gaduh eunteung. Janten, gambar atawa cahaya langsung kana asup kana sensor sapertos kamera saku atawa kamera hape biasa. Lensa di kamera mirrorless oge tiasa dileupa pasang sapertos kamera DSLR. Lantaran teu gaduh eunteung, ukuran kamera mirrorless ieu biasana langkung leutik tibatan kamera DSLR. Kamera mirrorless oge biasana gaduh kaleuwihan nyaeta tiasa ngirim poto langsung tina kamera ka hape. Janten lamun urang resep popotoan teras hoyong dikirim ka sosial media tiasa langsung, teu sapertos kamera DSLR anu kedah mindahkeun heula poto nu aya dina kartu memori ka laptop.

Topic: technology
Lamun resep ulin di cai, tong ka pantai atawa curug wae. Urang oge tiasa ulin di situ. Aya hiji situ anu letakna rada nyumput di Bandung. Seeur nu masih keneh teu apal tempat ieu, namina Sanghyang Heleut. Lokasina aya di caket PLTA. Tepatna di Rajamandala Kulon, Cipatat. Upami angkat ti Bandung urang tiasa ngangge jalan raya Bandung-Cianjur teras lebet ka gerbang Waduk Saguling. Urang bakal ngaliwatan Sanghyang Tikoro. Lamun mapay 200 meter deui urang bakalan dugi ka pos ka Sanghyang Heuleut. Ti pos urang kedah mapah deui dua jam nepi ka lokasi. Tiket asup ka kawasan ieu ngan sapuluh rebu, ditambah keur parkir lima rebu.

Topic: leisures
Kisah ieu nyaritakeun ngeunaan kahirupan aki-aki nu hirupna sederhana jeung jadi warga desa nu sederhana. Hiji poe manehna manggihan tangkal gedang nu keur buahan di hareupeun imahna, tapi ngan sababaraha buah nu siap jang dipanen. Isukna pas manehna nyoba metik buah eta, manehna manggihan aya jelema nu maok buah eta. Tuluy aki-aki eta depresi sabab gedang eta jeung istrina oge sedih bari reuwas lantaran hal eta. Isukna buah gedang masih aya. Pas sorena, aya nu sumpik ka imah aki-aki eta jeung manehna mibogaan sababaraha gedang anu gede. Manehna teh nyaeta hiji pemuda nu can pernah katinggali saacanna. Geuningan eta teh pemuda nu maok buah gedang eta jeung ngarasa kaduhung jeung ngaku geus maok gedang. Ti saprak eta manehna meuli sorangan gedang di pasar.

Topic: religion
Ngonsumsi sayuran unggal poe penting pisan pikeun ngajaga kasehatan pencernaan. Sayuran jadi salah sahiji kadaharan pokok anu bisa diolah jadi sagala rupa asakan sapopoe. Sajaba ti eta, sayuran ngandung serat anu bisa ngabantu ngajaga fungsi pencernaan normal jeung nyegah masalahna saperti sembelit jeung panas dalam. Sajaba ti eta, sayuran oge miboga vitamin sarta mineral nu diperlukeun ku awak, sarta ngandung antioksidan anu bisa mantuan ngurangan resiko panyakit kronis kayaning panyakit jantung sarta kanker. Ku ngonsumsi sayuran unggal poe, awak urang bakal ngasaan mangpaat kasehatan anu luar biasa. Janten, pastikeun ngabiasakaeun ngonsumsi sayuran unggal poe pikeun mangpaat keur kasehatan anu maksimal

Topic: food & beverages
ASUS mangrupakeun salah sahiji pausahaan anu ngadamel alat-alat elektronik sapertos laptop jeung hape. Taun 2018 ASUS tos mulai ngaluarkeun hape jenis ROG anu mangrupakeu singketan ti Republic of Gaming. Sasuai jeung namina, hape ieu dijieun kanggo saha wae anu sapopoe na ulin gim. Komo lamun mineng ulin gim dina hape, ASUS ROG Phone gaduh batu batre anu langkung awet lantaran dibekelan ku batre anu kapasitasna 6000 mAh. Hape ieu oge dibekelan ku layar 165 Hz anu bakal ngajadikeun urang leuwih nyaman pas ningal layarna, komo pas ulin gim anu seeur warnana. Lain eta hungkul, hape ieu oge dilengkepan ku speaker anu badag di bagian hareup. 

Topic: technology
Salah sahiji hal anu tiasa urang lakukeun supados teu rugi dina bisnis nyaeta urang kedah teras ngalakukeun inovasi atawa parobahan dina dina bisnis urang supados teu janten bisnis anu kitu-kitu wae. Parobahan ieu teh sanes parobahan dina konsep mimiti bisnis urang, tapi parobahan dina cara-cara jeung strategi ngalakukeun bisnis anu anyar anu saluyu jeung parobahan jaman. Bisnis urang moal maju-maju lamun urang teras ngalakukeun cara-cara anu teu sasuai jeung kabutuhan jelema di jaman ayeuna. Komo di jaman ayeuna anu sagala gancang, pasti bakal seeur pisan hal anu kedah disasuaikeun jeung jaman. Contona sapertos jualan online jeung cara mayar teu make duit atawa cashless.

Topic: business
Celurit atawa Clurit lain ngan saukur senjata tradisional has ti Madura tapi teu bisa leupas tina budaya jeung tradisi masarakat Madura. Celurit mangrupikeun simbol kajantanan lalaki. Nurutkeun paniten budaya D. Zawawi Imron, senjata celurit teh gaduh filosofi, tina wangunna anu siga tanda tanya, bisa dihartikeun minangka wujud kapribadian masarakat Madura anu sok panasaran. Sanajan kitu, aya tafsir sejen, yen lantaran celurit teh bentukna bengkok sarupa jeung iga manusa. Ku lantaran eta, sangkan kajantanan lalaki teu ngurangan, iga nu leungit digentosan ku celurit anu diselapkeun dina beulah kenca cangkeng. Ceuk Mien A. Rifai, Celurit teh jati diri urang Madura. Kamana wae urang Madura indit, teu bisa leupas tina celurit.

Topic: culture & heritage
Awak manusa dirancang pikeun gerak sapertos lumpat, leumpang, luncat, jsb. Kapungkur, sateuacan téknologi berkembang pesat, jalma kedah milarian tuangeun ku cara ngagerakkeun anggota awak, kedah ikhtiar pikeun kéngingkeun tuangeun, henteu kedah olahraga deui sabab sacara henteu langsung parantos ngalaksanakeun kagiatan fisik anu lumayan. Tapi sanggeus téhnologi jeung sagala conveniences na geus jadi bagian tina kahirupan sapopoe jalma, aktivitas fisik hiji geus jadi torek. Awak manusa anu tadina dirarancang pikeun gerak, geus jarang dipaké kalawan bener, anu ngabalukarkeun turunna tingkat kaséhatan alatan métabolismena geus teu lancar. Tah, mimiti muncul panyakit sapertos diabetes, obesitas, panyakit kardiovaskular sareng anu sanésna nu maparing kasehatan nu leres.

Topic: sports
Hiji poe, Nunu ningali aki-aki geus kolot pisan datang catut kuku di gerbang kapus. Unggal mahasiswa nu ngalewat pasti ditawaran bari rada ditodong. Pas Nunu ngaliwat, si bapak aki eta teh nodong Nunu rada maksa supaya meser dagangan nana. Nunu nu karunyaan tuluy meuli dagangan si bapak aki. Kacida atohna eta bapak aki aya nu meser daganganna. Terus pas bade ngangsulan, Nunu nyarios yen angsulan na candak we kangge bapak aki. Deui-deui eta bapak aki bungaheun, bari ngadoakeun ka Nunu supaya lancar rezeki, lancar kuliahna, jeung lancar dina sagala urusanna. Nunu langsung angkat deui we tuluy ka kostan. Isukanna, Nunu kaleungitan acis dua puluh rebu, acis terakhir nu aya dina dompetna. Sapoe harita Nunu teu bisa meuli tuangeun. Pas siang aya babaturan nana masihan tuangeun ka Nunu. Alhamdulillah Nunu ngarasa katulungan pisan. Tidinya Nunu yakin kana kekuatan sedekah.

Topic: religion
Sit up mangrupakeun latihan anu boga rupa-rupa mangpaat, utamana pikeun ngencangkeun otot beuteung sangkan katingali datar. Salian otot beuteung, jenis latihan ieu oge bisa mantuan ngalatih otot dada, panggul, pinggang handap jeung beuheung. Kauntungan sejen tina latihan ieu nyaeta kanggi ngaronjatkeun massa otot, ngaronjatkeun kasaimbangan awak, sarta ngaronjatkeun postur awak. Hal kahiji anu kudu dipikanyaho laun bade ngalakukeun sit up  nyaeta posisi awak nalika ngalakukeun sit up, nyaeta ngagoler dina tonggong. Sanggeus eta, ngabengkokkeun tuur jeung napelkeun suku anjeun ka lantai. Hal ieu dilakukeun supados awak tetep stabil. Sanggeus awak ngarasa nyaman jeung saimbang, lengkah saterusna nyaeta nyaluyukeun posisi leungeun. Nalika ngalakukeun sit-up, tempatkeun leungeun dina posisi silang dina dada atanapi nempatkeun leungeun caket ceuli.

Topic: sports
Plank mangrupikeun jinis latihan anu tiasa ngalatih kalenturan dina otot. Sanaos katingalina sederhana, tétéla yén olahraga ieu ngagaduhan seueur kauntungan. Plank mangrupikeun jinis latihan anu ngagaduhan seueur mangpaat pikeun kaséhatan sareng kabugaran. Upami anjeun rutin ngalakukeun planks, otot anjeun bakal langkung kuat sareng bentuk awak anjeun bakal langkung idéal. Plank mangrupikeun jinis latihan atanapi latihan anu ngalibatkeun otot inti dina awak manusa. Lamun dipigawé rutin, plank mangpaat pikeun ngaronjatkeun kakuatan maksimum, kasaimbangan, jeung daya tahan. Plank mangrupikeun jinis latihan calisthenics anu museurkeun kana ngawangun otot sareng ngagunakeun beurat awak salaku dukungan pikeun beurat. Plank ogé kaasup kana kategori olahraga fleksibel, sabab bisa dipigawé iraha wae jeung di mana waé.

Topic: sports
Ngabogaan hobi senang teh nyatana alus pikeun kasehatan mental urang. Nalika urang ngalakukeun hiji hal anu urang resep, eta tiasa ngabantosan ngirangan setres sareng ningkatkeun kabagjaan urang. Salaku tambahan, hobi oge tiasa ningkatkeun konsentrasi sareng ingetan urang, sareng tiasa nyegah penuaan dini dina sel otak urang. Nyeepkeun waktos pikeun ngalakukeun hiji hal anu urang resep oge tiasa ningkatkeun kapercayaan diri sareng ningkatkeun rasa kapuasan pribadi. Ieu tiasa nyieun urang ngarasa langkung ngartos ka diri urang sorangan sareng langkung bagja dina ngalakonan kahirupan urang. Janten, tong ragu milarian hobi anu pikaresepeun sareng mimitian ngalakukeunana rutin. Ieu sanes ngan ukur mangpaat keur ningkatkeun kasehatan mental urang, tapi oge tiasa ngabantosan urang ngarasa bagja sareng gaduh kahirupan anu langkung saimbang.

Topic: leisures
Film Miracle in Cell No. 7 jadi film karesep abdi pisan sabab alurna nu teu bisa ditebak jeung kisahna nu haru pisan. Film ieu ngisahkeun saorang ayah nu kakurangan, dipenjara pedah kasalahpahaman. Anakna ngarasa euweuh deui batur hirup da ti leutik ngan duaan jeung ayahna. Geus kitu, diselundupkeun lah eta anakna teh ka sel penjara. Untungna, nu saruangan jeung ayahna ngalartieun, jadi bisa hirup babarengan jeung eta budak dina sel penjara. Tah, nepi ka ayahna maot dijero panjara. Anakna tuluy sakola jeung diajar sing tekun supaya bisa ngabebaskeun status narapidana jeung nyatakeun bahwa alhamrhum ayahna teu bersalah. Ah sedih pisan pokok na mah alur carita na teh. Pokokna ieu film wajib pisan ditonton ku sarerea sabab alus pisan alur jeung pengemasannana.

Topic: leisures
Cara liburan loba rupana. Biasana, liburan dilakukeun sasarengan. Boh sareng kulawargi atanapi rerencangan. Nanging, liburan nyalira oge jadi salah sahiji pangalaman liburan anu miboga kesan anu moal bisa dihilapkeun. Aya sabab liburan nyalira atawa solo traveling jadi pangalaman anu sae. Salah sahiji alesan kunaon liburan nyalira langkung pikaresepeun tibatan liburan babarengan nyaeta urang tiasa ngajalajah sareng nikmati tujuan liburan sesuai saren rencana urang nyalira. Nalika urang liburan sasarengan, anjeun oge kedah ngemutan kahayang sareng karesep batur oge. Ieu tiasa ngawatesan urang dina pilihan kagiatan anu hoyong dilaksanakeun atanapi tempat anu hoyong dianjangan. Nanging, ku liburan nyalira, urang tiasa sacara bebas milih kagiatan atanapi tempat-tempat anu hoyong dianjangan, teu kedah merhatikeun kahayang jalma sanesna. Salian ti eta, liburan nyalira oge ngabuka peluang pikeun ngaluaskeun sosobatan. Nalika urang liburan sareng jalma sanes, urang sering ngan ukur nyambung sareng rerencangan wungkul. Nanging, ku liburan nyalira, urang tiasa nepungan batur anyar di tujuan liburan anu urang anjangan.

Topic: leisures
Waktu keur latihan kerja lapangan (PKL) kuring ditarima ku salah sahiji hotél bintang 5 anu cukup kawentar di Jakarta. Lokasina cukup strategis di jantung ibu kota. hotél ieu mangrupa hotél modern jeung cukup anyar (ngadegkeun dina 2007). Seueur mitos atanapi carita anu matak ngabingungkeun anu sumebar di kalangan karyawan anu nyarios yén dina prosés ngawangun hotél ieu, aya kacilakaan proyek anu ngaku korban penjual bakso anu nuju ngagarap proyék nalika hotél diwangun. Disebutkeun yén penjual bakso ieu sering ngurilingan lanté luhur hotél (biasana di lantai 37-39). Abdi palatih, sajujurna, abdi teu pati ngaganggu kana mitos ieu, malah sering mungkir unggal senior abdi ngabahas hal ieu sabab keur kuring carita ngan dijieun pikeun nyingsieunan barudak latihan.

Topic: leisures
Kumaha carana milih buku carita barudak Islam
Milih buku pikeun barudak téh hese-hese Gampang. Saméméh maca rékoméndasi produk, perhatikeun heula cara milih buku dongéng barudak Islam nu panghadéna di handap! Kahiji., adaptasi bahan buku kana naon anu rék diajarkeun barudak. Contona, pikeun ngajar budak leutik ngadoa, pilih buku papan anu disarengan ku gambar gerakan solat. Saeutik demi saeutik, ganti ku buku carita anu sanés upami budakna ngartos atanapi bosen. Silih ganti ku téma séjénna sangkan barudak masih kénéh resep maca buku dongéng barudak muslim. Kadua. Pastikeun eusi buku jeung gambar luyu jeung umur budak dina pamahaman téks jeung gambar nu terus tumuwuh sakumaha aranjeunna beuki kolot. Ku kituna, anjeun kudu milih buku bacaan luyu. Sacara umum, ilustrasi buku dongéng barudak Islam keur balita téh dina wangun papan tulis. Boardbooks dijieun tina kertas kandel sangkan buku teu gampang sobek. Fitur has sejen nyaeta eusi nu didominasi ku ilustrasi kalawan saeutik téks. Ukuran hurup dina téks condong badag. Pikeun murangkalih langkung umur lima taun, anjeun tiasa milih buku carita kalayan téma anu langkung beragam. Contona, buku carita barudak ngeunaan sajarah Islam atawa carita nu asalna tina Al Qur'an.

Topic: religion
Waktos liburan sakola jadi waktos anu paling efektif keur ngadekeukeun anak jeung kolotna, komo lamun nujadi kolot sibuk di gawe. Di waktu ieu lah wajtuna kolot na ngabuktikeun jeung sellu aya keur anakna nyieun anakna ngarasa bahagia jeung terkesajeung teu bisa di lupakeun,  tapi salaku kolot pasti teu ngan hayang liburan keur hiburan hungkul pasti hayang tetep mere panjaran keur anak na tapi tetep seru jeung anakna teu ngarasa ieu teh aya pangajaran na. Nongton pertandingan olah raga jadi cara anu tepat lamun urang hayang mere pajaran ka anak tapi make cara anu santai jeung ngahibur kusabab dina nongto pertandingan olahraga budak bisa meunang pangajaran kapadulian terhadap sasama, sportivitas jeung bisa numbuhkeun motivasi.

Topic: sports
Kumaha carana ngajaga hubungan pertemanan? Nu kahiji nu paling babari nyaeta kudu tetep ngajaga komunikasi jeung babaturan. Contona urang bisa ngirimkeun manehna pesan nu singkat atawa oge bisa berbagi foto di media sosial. Nu kadua ulah aya kompetisi, tiap jelema pasti hayang leuwih unggul tibatan batur, tapi ulah lakukeun ieu ka babaturan. Soalna persaingan mah bakal nyieun pertemanan jadi butut, ku sabab aya rasa hayang ngelehkeun. Nu katilu kudu mohokeun timburu. Pernah teu sih timburu ku sabab babaturan boga babaturan sejen? perasaan ieu tangtuna bakal ngaruksak hubungan pertemanan urang. Tangtuna manehna boga hak boga babaturan sejen salian ti urang, jeung bakal leuwih alus mun urang bisa wanoh oge ka babaturanna.

Topic: slice of life
Lagu "Ayam Den Lapeh" mangrupa salah sahiji lagu daerah Minang nu pang populerna di Sumatera Barat. Lirik lagu “Ayam Den Lapeh” nyaritakeun hiji wanoja anu ditinggalkeun kabogohna. Lagu ieu dikarang ku Abdul Hamid sarta mimiti dipopulerkeun ku panyanyi Minang Lamo anu fenomenal jeung legendaris, Elly Kasim, ngaliwatan saluran YouTube na taun 2007. Nepi ka ayeuna, lagu “Ayam Den Lapeh” tos seueur ditembangkeun deui ku seeur panyanyi. Salah sahiji anu kasohor nyaeta Ria Amelia, dituturkeun ku Deredia, Mastura, Nashwa, Sonya, jeung sajabana. Popularitas tembang "Ayam Den Lapeh" ieu tery ereun-ereun, sabab cover-cover anyar salawasna muncul anu ngajadikeu ieu tembang tetep hirup sanajan geus heubeul.

Topic: culture & heritage
Oleh oleh dahareu tradisional indonesia lamun di sebutkeun moal aya eureuna, dahareun nu bisa di bawa pikeun oleh oleh loba pisan macemna, tapi lamun urang pangrespna kana kurupuk dorokdok anu ti garut. Rasa kurupukna garing teu bau, rasana gurih pisan, haargana ge murah,babari pisan di teagan malah sok aya nu daganga sup kana bes. Oleh oleh ini praktis di bawana hampang jeug sigana kabeh batur resepeun. Salian ti eta, kurupuk dorokdok teu ngan bisa jadi cemilan paranti nonton tv atawa ngobrol tapi oge bisa di jadikeun deungeun sangu da rasana nu gurih pisan rasa asin. Kurupuk dorokdok ieu di jieuna tina kulit sapi atawa munding.

Topic: culture & heritage
Indungna katingali kagok basa kuring dibombardir ku patarosan. Anjeunna memang teu nyaman diuk saprak mimiti datang, aya kalana leungeun smoothing na topéng leupas. Kuring diuk bari ngoconan buku KIA budak tuluy nanya nu sarua: "Saleresna ti yuswa 5 sasih ibu-ibu teu acan dititah nyandak budakna ka dokter anak?" Indungna jempé deui, “mun posyandu teu nitah kitu, nya salahna, Bu. Ayeuna abdi nyuhunkeun nami sareng alamat posyandu!” Sempalan dialog sabenerna lumangsung di kamar poliklinik kuring. Nalika murangkalih umur 15 bulan sumping kusabab beuratna sahandapeun garis beureum salami sababaraha bulan, iritasi kuring sanés tanpa alesan. Kuring sadar yén indung jeung kulawargana bisa ngalaman kasusah ékonomi, atawa meureun maranéhna boga alesan alus sejenna naha anak dibawa ka dipariksa nepi telat. Tapi kuring ogé boga kawajiban pikeun ngajarkeun kolotna kumaha carana ngurus budak maranéhanana, sarta di sawah mindeng ngan ramah teu bisa ngajawab masalah.

Topic: business
Salah sahiji usaha nu nuju seueur diminati ku masyarakat nyaeta bisnis lewat marketplace. Salian leuwih simpel, penghasilan na oge leuwih konsisten bahkan leuwih menjanjikan. Usaha ieu loba dipilih sabab bisa dilakukeun ku saha wae. Mun teu gaduh modal ge kan bisa jadi afiliator tina sagala rupa usaha. Teu kudu gaduh modal, jeung moal apal nu namina karugian sabab kan sebagai perantara hungkul. Cobian usahana ge nu peluangna ageung. Pilih produk anu leuwih dibutuhkeun tibatan diinginkeun. Mantak, yuk muka usaha tanpa modal ku diajar ngalapak dina marketplace! Tong nyia-nyiakeun kasempatan, selagi masih bisa usaha mah supaya bisa manjangkeun rezeki jeung silaturahmi ka sasama!

Topic: business
Keur usum covid-19 teh urang kudu ngurangan mobilitas atawa perjalanan pikeun ngurangan penyebaran virus. Sanajan tim kanyaah urang tanding di stadion urang kudu ngarti upami teu kenging indit ka stadion. Cekap lalajo di imah liwat tv atanapi hp ge tiasa. Sanajan teu lalajo langsung ge moal ngurangan antusiasme arurang ngadukung tim kanyaah. Lalajo di imah tiasa janten leuwih rame upami lalajo sareng-sareng kulawargi sarerea. Salian eta lalajo diimah janten leuwih irit tur mirah dibandingkeun lalajo di stadion. Teu aya biaya tiket atanapi biaya transport nu kudu dikaluarkeun sapertos upami lalajo langsung di stadion. Hayu ah urang tahan heula kahayang urang lalajo langsung supados kaadaan balik ka normal.

Topic: sports
Tilu hal nu kudu disiapkeun mun rek nonton pertandingan sepak bola nasional di stadion. Nu kahiji nyaeta tong hilap mawa alat jang ngadokumentasikeun, misalna hape atawa kamera, oge tong hilap mawa powerbank atawa baterai cadangan nana. Nu kadua nyaeta kartu identitas sabab penting pisan jang jaga-jaga bisi aya kajadian nu teu diduga samemehna. Nu katilu nyaeta tong nepi ka poho mawa tiket, sabab mun poho mawa tiket mah engkena moal bisa asup ka stadion. Omat tiket mah tong nepi ka tinggaleun pisan sabab jadi konci asup ka stadion. Salian eta, aya oge sababaraha kaperluan pribadi nu bisa dibawa, disasuaikeun jeung kabutuhan.

Topic: sports
Ieu imah adat nu hiji boga ngaran séjén, nyaéta imah adat Kajang Lako. Wangunan  imah kajang lako ieu wangunna sagi opat ukuran 12 x 9 méter sarta dirojong ku 30 tihang badag.Hateup imah Kajang Lako melengkung siga parahu anu dijieun tina sabut. Sajaba ti éta, imah tradisional ieu boga tilu panto jeung fungsi béda. Panto kahiji atawa panto nangtung dipaké salaku lawang. Saterusna, panto kadua atawa lawang masinding biasana dipaké salaku jandela. Tungtungna, aya ogé panto balik transverse, anu dimaksudkeun pikeun jalma terhormat, kayaning pamingpin tradisional. Kawas imah adat propinsi lianna, aya oge nu di pake oge musyawarah jeung upacara adat.

Topic: culture & heritage
Ayeuna teu hese mesen tiket kereta api, bisa online langsung di web Kai, bisa oge ngaliwatan e-commerce siga Tokopedia, atawa ngaliwatan Indomart. Tapi aya nu cara nu lain mun misal geus nepi di stasiun tapi can mesen tiketna. Cara mesen tiket kereta api dadakan, ayeuna KAI (Kereta Api Indonesia) nyadiakeun layanan tiket box jang nu aya di stasiun jeung can boga tiket. Carana gampang, pilih menu kereta antar kota, tuluy eusian tanggal keberangkatan, relasi, ngeusian data diri, NIK, ngaran kereta, jeung jadwal keberangkatan. Tuluy pilih korsi nu saluyu jeung nu dipikahayang, utamana nu masih tersedia. Kanggo pembayaran, ngaliwatan Qris. Samemeh mayar, pastikeun deui nominal pembayaranna. Saenggeus berhasil, tiket langsung ka cetak. Mudah jeung praktis.

Topic: leisures
Nyiapkeun dana darurat tangtuna kudu pisan, lantaran kahirupan urang moal apal isuk atawa pageto masih sehat atawa henteuna. Tah data darurat ieu kudu disiapkeun ti jauh-jauh hari, ngameh duitna bisa kakumpul. Jang dana darurat biasana nyisihkeun tina pendapatan boh eta gajih gawe atawa meunang pamere, sok disisihkeun teh paling di bawah 50%, mindengna mah di angka 30% nan. Duit sapopoe jeung duit darurat sok dibedakeun tempat paneundeunana, ngameh teu ka coceng, komo ayeuna mah aya balanja nu bisa online nu matak teu karasa mun neundeun duit di m-banking teh, jadi sok disiasati neundeunna teu di m-banking tapi di pasar uang, nabung sabari investasi.

Topic: slice of life
Restoran ala Jepang di Bandung, ngaranna RM. Ranca Bentang nu aya di jalan Cihideung Kota Bandung. Lokasina rada asup perumahan tapi tempatna bener-bener estetik jeung adem, tempat diukna oge loba, aya model saung aya oge nu indoor, tuluy aya oge nu dina bentuk kapal. Jadi engke bisa dahar di saung-saung kitu, tempana nyaman jeung luas pisan, loba oge spot foto, ikonikna nyaeta parahu. Cocok jang ngumpul bareng babaturan atawa kulawarga. Lamun kadieu alusna isuk-isuk, buka na ti jam 08.00 WIB nepi jam 20.00 WIB.Harga dahareunna oge murah mulai ti 5 rebu, aya snack nepika makanan berat. Pilihan nginumna aya kopi atawa non kopi. Didieu oge aya villa, jadi nu ti luar Kota Bandung bisa sakalian mondok.

Topic: food & beverages
Aya rupa-rupa cara melak cabe, mimitian ti cara melakna dina lahan, pot, polibag, hidroponik, ogé dina pakarangan. Léngkah munggaran anu kedah dilakukeun nyaéta nggemburkeun taneuh, taneuh digemburkeun ku cara ngagali kalayan jerona sahenteuna 25 cm. Jero pikeun prosés ngagemburkeun taneuh mangaruhan tingkat kasuburan dina taneuh. Wangunan bedog kalayan rubak 80 cm atawa bisa ogé disaluyukeun jeung lebar plastik anu bakal dipaké, pikeun panjang bedog bisa disaluyukeun jeung panjang taneuh atawa bisa ogé nurutkeun naon kahayang urang.  Méré jarak unggal lahan, nyaéta kira-kira 50 cm. Larapkeun pupuk kana bedeng anu geus kabentuk, pupuk anu digunakeun diantarana pupuk kandang, pupuk urea jeung pupuk KCL. Panutup pupuk anu geus ditarik ngagunakeun taneuh biasa, tuluy ditutupan ku plastik.


Topic: slice of life
Masang kamera 360 tambahan di mobil butuh waktu nu lumayan lila, sakitar 4-5 jam gumantung kana mobilna, sabab beda mobil beda oge hesena. Lengkah nu mimiti jang masang kamera 360 di mobil nyaeta kudu ngabolongan heula cover spion. Saenggeus dibolongan, kamera bisa di saluyukeun jeung posisina. Saenggeus kamera dipasang di cover spion, tuluy bisa nuluykeun masang kabel nu saluyu jeung jumlah kamera nu rek dipasang. Mun geus kabeh kabelna dipasang, tuluy bisa ngalakukeun kalibrasi. Tuluy atur kamera 360 luyu jeung kabutuha, atur oge munculna gambar ti kamera sisi belah mana. Mun geus kabeh prosesna rengse, lengkah terakhir mah tinggal dicobaan.

Topic: technology
Aya sababaraha mangpaat ngenalkeun lagu daerah ka anak. Nu kahiji ngenalkeun rupa-rupa budaya. Ngaliwatan lagu daerah jeung musik tradisional makan bisa langsung ngenalkeun ragam budaya negeri ku cara leuwih babari. Salian ngenalkeun lagu daerah, bisa oge nyaritakeun adat istiadat di tiap daerah sacara lengkap siga baju adat, tarian, jeung alat musikna. Nu kadua ngabeungharkeun jenis musik jang anak. Penting pisan jang ngenalkeun lagu anak daerah jang anak sabab kahareupna maranehna nu bisa ngenalkeun rupa-rupa jenis musik jadina elmu ngeunaan musik daerah bisa leuwih loba. Nu katilu numbuhkeun rasa percaya diri jeung kreativitas. Ieu modal penting pas dewasa di mana rasa percaya diri jeung kreativitas bakal tuluy mekar sairing jeung nambahna elmu ngeunaan lagu daerah.

Topic: culture & heritage
Kuring kaget ku hasil barudak masak teh tétéla ngeunah pisan. Nyatana, nalika masihan ngajar nyieun kueh kuring ngan ukur ngajelaskeun dasar-dasarna. Kusabab tujuan kuring nyaéta ningali sabaraha jauh aranjeunna tiasa janten kreatif kalayan alat sareng bahan anu sederhana. Jeung tétéla maranéhna bisa narjamahkeun ogé. Rupa-rupa bentuk kueh anu teu disangka-sangka tadi mucunghul. Waktu ngasaan kueh na, ingetan kuring ngalayang ka imah, ka bapa, indung jeung adi di Jakarta. Abdi ayeuna dahar weh kueh ieu, anu geus tradisi kulawarga saprak budak leutik, nu sarua jeung murid favorit kuring. Basa leutik maranéhanana ogé resep masak. Ieu pangalaman nu kainget pisan jang pribadi kuring.

Topic: food & beverages
Boga pasangan teh kudu anu sehat, sehat dina artian kudu suci ulah hayang ngaruksak. Siga urang salila bobogohan acan pernah nyabak leungeunna, atawa manehna nyender ka urang. Sabab hubungan jeung pasangan ku urang dijaga pisan, salila acan halal embung ngalakukeun hal-hal nu matak nyieun dosa. Ieu kudu dilakukeun ku loba pemuda-pemudi nu keur bobogohan, enya oge keur di mabuk cinta. Tapi kahurmatan awewe teh kudu dijaga, ulah diruksak. Urang oge embung kan mun narima barang nu ruksak? Bobogohan mah sakadarna weh ulah kaluar norma komo ngalakukeun hal-hal anu dilarang ku agama. Salian ti dosa, urang oge bisi jadi meunangkeun masalah sejen kahareupna.

Topic: slice of life
Pngalaman abdi. Pagawe VS Pangusaha. Kasang tukang kuring téh kulawarga gawé. Bapa abdi tos 40 taun damel di perusahaan anu kasohor di Indonesia sareng jabatan anu lumayan luhur. Indung kuring pernah digawé tapi nalika kuring SD anjeunna eureun sarta mutuskeun pikeun jadi ibu rumah tangga. Hirup mah bisa disebutkeun sok aya dina zona aman. Abdi gaduh 3 duduluran awéwé, sadayana digedékeun sacara praktis, urang gaduh pembantu di bumi, supir upami urang angkat, urang liburan sakali atanapi dua kali sataun babarengan sareng unggal minggu ti budak leutik urang gaduh hobi ningali / ngeunteung salaku hiji kulawarga. Sabenerna, bapa urang sanggup muka usaha, tapi kusabab anjeunna teu nyaman sareng padamelan sareng gaduh sababaraha pertimbangan, anjeunna henteu ngalakukeunana. Kolot urang sok ngajar, urang kudu nahan duit mun geus loba, leuwih hade setor kan? Paling anti ngaran hutang. Kami diajarkeun pikeun gaduh sababaraha tabungan, pikeun kaayaan darurat / kanggo liburan. Ieu kumaha urang diajarkeun di bumi sabab bapa kuring leres-leres lalaki anu pinuh ku perencanaan anu saé. 

Topic: business
Prosés upacara Ngaben téh rada lila. Upacara Ngaben dimimitian ku Ngulapin nu dilaksanakeun di Candi Dalem, dimana kulawarga ngalaksanakeun ritual ménta idin jeung restu ka Dewi Durga. Sanggeus éta, upacara Mesheh Lawang dilaksanakeun di Catus Pata atawa di tepi kuburan anu tujuanana pikeun malikeun deui cacad atawa ruksakna awak anu dipigawé sacara simbolis. Saterusna dilaksanakeun upacara Egyptam atawa Mabersih, nya éta nyeuseuh layon, anu kadang-kadang ngan diwangun ku tulang, di rumah duka. Sanggeus éta dilaksanakeun upacara Ngaskara, nyaéta tahap awal upacara nyucikeun jiwa. Diteruskeun ku Nerpana, nya éta upacara ngahaturkeun sesajen atawa sasajén ka arwah anu geus maot. Puncak tina prosesi Ngaben nyaéta Ngeseng Sawa, nyaéta ngaduruk mayit anu dilaksanakeun di setra atawa kuburan. Layon anu rék diduruk disimpen dina réplika sapi anu disebut Petulangan. Petulangan nyaéta tempat ngaduruk mayit anu fungsina minangka pangwanoh roh ka alam roh nurutkeun hasil amalna di dunya. Sanggeus layon diduruk, dilaksanakeun upacara Nuduk Galih, di mana kulawarga ngumpulkeun sésa-sésa tulang (lebu) mayit sanggeus diduruk. Iring-iringan anu terakhir nyaéta Nganyut, nyaéta nyeuseuh lebu mayit ka laut, minangka perlambang balikna unsur cai jeung ngahiji deui jiwa jeung alam.

Topic: religion
Minuman sehat anu dipikaresep ku sajaba kalangan nyaeta jus. Jus aya seeur rupina, aya jus bungbuahan, jus sayur, aya oge campuran bungbuahan jeung sayuran. Ngeleeut jus sehat lantaran bahan dasarna ti buah jeung sayur anu seeur kandungan seratna. Abdi resep pisan jus buah kaweni atanapi buah arumanis, komo mun dicampur es batu pasti seger pisan sapertos ngadahar eskrim buah. Abdi oge resep jus stroberi lantaran rasana haseum seger. Tapi di antara jus bungbuahan abdi paling sering meser jus jeruk lantaran hargana anu mirah jeung rasana anu seger. Abdi biasana meser jeruk anu diperes teras dipasihan cai gula sakedik tong seeur teuing supados aya rasa haseumna.

Topic: food & beverages
Indonesia ngabogaan upacara adat tradisonal anu teu ka itung loba na. Upacara adatanu lengkep tinu upacara lamun erek ngawahan ngajieun sesuatu, upacara wujud rasa syukur, upacara kawinan nepi ka upacara kamatian. Ieu bisa kajadian kusabab indonesia  masih loba keneh masarakatna anu terus ngalajengkeun tradisi adat istiadat nu ges aya ti jaman baheula nu di ajarkeun ku para karuhun samemeh urang. Upacara ieu oge bisa di jadikeun warisan kabudayaan anu kudu terus di lestarikeun nepi ka ayeuna. Salian ti wujud cara urang ngahargaan jeung ngahormatan karuhun jaman ayeuna acara adat adat kieu bisa bisan di jadikeun acara paranti narik wisatawan. Wisatawan hususna nu ti luar negeri resep pisan ka kabudayaan urang anu di anggap unik.

Topic: culture & heritage
Aya wisata Bandung tapi suasana na siga di Belanda, ngaran tempatna Rainbow Garden di Lembang. Udarana sejuk jeung loba hamparan kembang-kembang warna-warni, aya beureum, koneng, hejo, ungu, oranye, jeung coklat. Lokasina aya di kawasan Floating Market Lembang. Salian ti wisata jeung foto-foto, kadieu oge nambah elmu ngeunaan rupa-rupa tanaman, saperti Miana, Lavender, Daisy, Irian Flame, Iriancis. Jadi bisa liburan sabari diajar. Beda jeung di tempat nu lainna, kembang-kembang didieu bisa dibawa balik oge, tapi ulah langsung dipetik kudu meuli heula di toko souverirna. Tiket asupna ngan Rp 20.000 geus kaasup meunang welcome drink oge, engke tiketna bisa ditukerkeun kana susu murni.

Topic: leisures
Hiji deui hal penting lainna anu kudu aya dina hirup jeung pasangan, nyaeta komunikasi anu terbuka. Dina hirup duaan jeung pasangan teh sabisa mungkin urang kudu ngajauhan sipat pacicing-cicing lamun keur aya masalah. Lamun urang aya masalah atwa aya anu dipikarasa teh, urang kudu jujur ka pasangan. Ameh teu aya anu dipendem sorangan, ameh teu kudu nyimpen sorangan, engkena bakal jadi bom waktu anu bakal meledak iraha wae. Komunikasi anu saling terbuka oge bakal ngagampilkeun urang jeung pasangan mendakan jalan kaluar atawa solusi tina masalah anu keur dihadapi. Teu kabayang lamun hirup duaan tapi teu pernah ngobrol jeung  teu apal karesep masing-masing, jang naon hirup duaan ari kitu mah. 

Topic: slice of life
Monas sabenerna lain tempat anyar nu viral, tapi monas ngabogaan daya tarikna sorangan, nepi ka rame keneh di datagan ku loba batur nepi ka ayeuna. Monas atawa Monumen Nasional di jadikeun tempat wisata nu kudu pisan di datangan mun ka jakarta ku jelema nu lain ti jakarta. Aya nu ngomong canka jakarta lamun can ka monas. Tempat wisata monas tara pernah sepi pangujung aya wae unggal poe nu datang ka monas aya nu sakadar hayang ningali hungkul ti kajauhan aya oge nu nepi ka asup ka jero na di ajar sejarah kumaha di banguna monas, jeung naek ka lantai pangluhurna di monas jadi bisa ningali sakabeh jakarta. 

Topic: leisures
Peuyeum salah sahiji oleh-oleh khas daerah Bandung. Peuyeum mangrupakeun hasil olahan tina sampeu anu geus diferementasi. Lamun asal muasalna mah peuyeum teh asalna ti Desa Cimenyan, Kabupaten Bandung. Anu mimitina teh ti masarakat nu biasa ngadahar sampeu salaku pangganti sangu nu geus hese dipiboga pas zaman kolonial. Tidinya produksi sampeu oge ngalobaan nepikeun ka masarakat mimiti neangan cara ngameh sampeu ieu teu babari buruk jeung bisa disimpen jang waktu anu lila. Nepikeun ka ayeuna kawasan Cimenyan masih nyieun peuyeum Bandung anu jumlahna lumayan loba. Didinya oge loba pengrajin peuyeum nu geus boga usaha peuyeum salila puluhan taun. Tapi ayeuna mah teu ngan ukur di Bandung hungkul peuyeum dijadikeun oleh-oleh teh, tapi ti Garut, Cianjur, oge Sumedang.

Topic: culture & heritage
Di Game Total war shogun aya Ciri séjén khas Jepang anu dibawa dina kaulinan ieu nyaéta Bushido jeung kahormatan (Honor). Pamakéan budaya anu kacida ngajungjung sumanget perang jeung kahormatan ngajadikeun Shogun 2 boga sistem Honor anu kudu diperhatikeun sacara saksama. A Daimyo bisa leungit beungeut lamun pasukan nu dipingpinna langsung eleh perang, teu mantuan wewengkon séjén nu jadi sobat lamun merlukeun, jarah ka karaton musuh manéhna ngéléhkeun, pindah agama Kristen, jeung ngantep jenderal nu kahormatan geus tarnished (pikeun Contona, mindeng kaleungitan perang) teu bunuh diri (seppuku). The Daimyo anu Honor geus fallen bakal nyanghareupan pamberontakan populér sarta jenderal anu nyoba maéhan anjeunna pikeun nyokot posisi Daimyo. Dampak bahaya ieu ngajadikeun sistem Honor teu matak enteng.

Topic: technology
Jajanan budak nu biasa diicalkeun dihareupeun sakola tos mangrupi-rupi rupana. Hiji patuangeun nu ngeunah sareng gampil dijieun nyaeta endog gulung. Bahan utama jang nyieun endog gulung teh nyaeta endog, tipung, bihun, sareng bumbu-bumbuan. Nyieunna gampil, mimiti endog dicampurkeun sareng tipung tong hilap oge ditambihan cai ngarah rada encer. Panaskeun minyak, upami tos panas adonan tadi teh saeutik-saeutik diasupkeun ka minyak. Keur nambahan tekstur endog gulung asupkeun oge bihun nu tos rada leuleus ka minyak. Teras digulung ku nyere atawa awi leutik nika mangrupakeun sasatean. Kur nambihan cita rasa bere bumbu-bumbu sapertos barbeque, balado, keju, atawa jagung bakar ka endog gulung.

Topic: food & beverages
Salah sahiji hobi nu nuju digandrungi pisan ku budak ngora nyaeta naek gunung atawa nu sok disebut hiking. Unggal libur damel pasti we sasaran utamana teh hiking. Malahan mah aya nu ngajadikeun hiking teh sumber panghasilan utama. Hiking oge dijadikeun salah sahiji sarana pengalihan tina hiruk pikuk perkotaan, supaya balik deui ka suasana alam. Hiking saolah jadi kagiatan wajib generasi Z. Seueur nu nargetkeun hiking ka unggal gunung di Indonesia, dugi ka bebelaan nabung supaya tiasa kalaksana. Enya da hobi mah saolah teu meunang henteu. Aya kapuasan tersendiri mun beres ngalaksanakeun na teh. Hiking mulai rame ti saban covid-19 an.

Topic: leisures
Sanajan geus teu loba manggihan, imah adat Sunda mibogaan sababaraha ciri anu khas, jadina bisa babari apal imah adat ieu. Nu kahiji dina posisina, biasana imah adat ieu ngan nyanghareup ka arah kulon jeung wetan. Hal ieu saluyu jeung pamahaman masarakan Sunda dina ngawangun imah. Nu kadua tembok, ciri khasna nyaeta materialna nu dijieun tina anyaman awi. Sabab dijieun tina awi, tangtu tembok teu kabentuk rapet nu ngamungkinkeun aya angin nu asup di luar, jadina sirkulasi angin cukup alus. Nu katilu lantai, lantai dijieun tina awi nu geus dipotong-potong jeung geus disusun rapih pisan. Sarua siga tembok, hal ieu nyieun imah mibogaan sirkulasi anu alus.

Topic: culture & heritage
Sateuacan numpak angkot urang kedah merhatikeun sababaraha hal supados teu salah basa urang numpak angkotna. Anu kahiji urang kedah mastikeun heula urang bade ka mana tujuanna kanggo nentukeun angkot mana anu bakal urang tumpakkan lantaran di Bandung mah biasana aya sababaraha angkot anu jalurna pasalingsing di jalur anu sarua tapi tujuan akhirna benten. Lamun bisa mah urang naros heula ka rerencangan anu geus lami cicing di Bandung supados teu ditipu ku tukang angkot. Komo biasana sopir angkot mah sok ngabobodo panumpang supdos manehna numpak ka angkotna, biasana sok diarahkeun kanggo numpak angkot manehna sangkilang panumpangna kedah naek dua kali, padahal bisa wae numpak angkot anu hiji kali langsung nepi ka tujuan. 

Topic: slice of life
Ayeuna mah teu kudu boga dapur jang masak, teu kudu boga kompor jeung gas tabung. Asal boga panci elektrik, jeung aya listrik pengganti gas tabungna. Urang keur jaman kuliahan, lamun di kos sok masak sorangan, enya ge kos leutik euweuh dapuran, tapi masih bisa masak sorangan. Sabab boga alat masak panci elektrik. Jadi lamun hayang ninyuh mie ge babari, tinggal di caian pancina, tuluy nungguan 3 menitan, si cai geus ngagolak, asupkeun weh mie na. Da teu lila ge asak. Lamun hayang ninyuh cai kopi oge gampang, urang sok naheur heula kana panci eta. Salian ti eta, bisa oge nyeupankeun dahareun ngameh haneut deui, ieu mah lamun urang meuli rencang sangu, sok dihaneutkeun heula samemeh di dahar.

Topic: food & beverages
Boga dulur nu jago gambar kartun, manehna anak yatim. Jadi urang boga ide jang nyalurkeun bakatna oge meh manehna boga duit tambahan. Tah urang nitah manehna ngagambar sababaraha karakter kartun, baheula mah nu keur rame teh kartun konan. Geus beres ku urang di fotokopi, baheula mah motokopi lima ratuseun oge meunang loba, aya kana sapuluhan mah. Hasil fotokopian eta, ku urang dijual ka babaturan di sakola saharga dua ratus perak. Ieu sabenerna geus untung gede, sabab modal hiji lembarna ngan lima puluh perak. Gambar nu geus dibeuli ku babaturan biasana sok langsung diwarnaan ku maranehna make patlot gambar warna-warni. Ngagambarna sakreatif maranehna. 

Topic: business
Jaman sosial media ayeuna bisnis jualan online teh boga paluang anu gede pisan. Geus loba contoh na loba pangusha panguaha anu jualan tina online jadi sukses jeung beunghar. Jualan online emang loba kauntungan nana salah sahijina nya teu kudu ngabogaan loba tempat tapi nya gumantung oge kana jinis usahana. Lamun urang ngajual baju ti online biasan aurang teu butuh tempat anu lega pikeun dagang. Di ruang tamu imah oge mahi lamun skala na leutik mah kan ngan di pake saukur jualan bias na mah di pake paranti ngadisplay barang na. Urang kari live di sosial media keur ngadangkeun nana ngke lamun batur loba nu nonton bisa langsung meli pake link anu geus di sadiakeun didinya.

Topic: business
Kuda Renggong mangrupakeun kasenian khas Jawa Barat nu mintonkeun kaparigelan kuda dina atraksi jeung nari saluyu jeung irama musik. Kasenian ieu asalna ti Sumedang. Kecap renggong mibogaan harti dina bahasa Sunda nyaeta kamonesan. Kuda dilatih ku cara leumpang saolah-olah nari miluan irama musik saperti kendang. Kuda renggong ngan dipintonkeun di desa jang ngaramekeun acara saperti acara sunatan. Kasenian ieu tuluy mekar nepikeun ka bisa jadi agenda taunan. Salian ti atraksi, lalaki anu disunatan oge bakal didangdanan saolah-olah saperti arjuna, kitu oge jeung kuda nu dihias make pakean kuda anu gagah. Jadi bentukna teh pawai jeung biasana kasenian ieu mintonkeun 1 nepikeun ka 4 kuda.

Topic: culture & heritage
Naon daptar profesi anu bakal diganti ku robot dina mangsa nu bakal datang? Henteu kedah ka hareup, ayeuna parantos seueur.
Tellers → ATM. Petugas Pembayaran di jalan tol → Gerbang otomatis mayar emoney Teu kacaturkeun pabrik, loba mesin nu diganti, sabab mesin mahal di awal, tapi salila dipaké moal aya demo nuntut THR jeung naékkeun gaji. . Kecerdasan jieunan anu dilakukeun antara séjén dina widang Pelatihan Kabugaran sareng Panaséhat Keuangan.
Aya réstoran sushi geus ngagunakeun robot dina hal delivering dahareun. Rata-rata padamelan anu diganti biasana anu ngagunakeun otot, sedengkeun AI bakal ngagentos padamelan anu ngagunakeun otak. Malah sababaraha tugas pilot geus diganti, nyaéta ku ngagunakeun pilot otomatis. Supir ogé tiasa diganti engké ku Vihicle otonom, contona supir pangiriman, treuk di tambang ogé tiasa diganti tanpa supir.

Topic: technology